Diari Oficial de la Generalitat Valenciana


Sumari del DOGV 3759, del 29-05-2000 (2000/4158)

RESOLUCIÓ de 12 de maig de 2000, de la Direcció General de Centres Docents, per la qual es resol la convocatòria d'ajudes econòmiques per a les corporacions locals que mantenen conservatoris de música de grau elemental i/o mitjà i per a les entitats sense intenció de guany que mantenen centres autoritzats d'ensenyaments musicals de grau elemental i/o mitjà durant l'exercici 2000.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3759

Data del DOGV
:   29-05-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/4158


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 12 de maig de 2000, de la Direcció General de Centres Docents, per la qual es resol la convocatòria d'ajudes econòmiques per a les corporacions locals que mantenen conservatoris de música de grau elemental i/o mitjà i per a les entitats sense intenció de guany que mantenen centres autoritzats d'ensenyaments musicals de grau elemental i/o mitjà durant l'exercici 2000. [2000/M4158]
  
Per l'Ordre de 23 de desembre de 1999, de la Conselleria de Cultura, Educació i Ciència, van ser convocades ajudes econòmiques per a les corporacions locals que mantenen conservatoris de música de grau elemental i/o mitjà i per a les entitats sense intenció de guany que mantenen centres autoritzats d'ensenyaments musicals de grau elemental i/o mitjà durant l'exercici 2000 (DOGV núm. 3.668, de 18 de gener).
  
Examinades les sol·licituds d'ajudes presentades per les corporacions locals i entitats sense intenció de guany i la documentació que s'indica com a preceptiva en la base quarta de l'annex I de la citada ordre, després que les direccions territorials de Cultura i Educació han tramitat els expedients i la Inspecció Educativa ha emés els informes corresponents.
  
Vista la proposta de concessió de les ajudes que eleva la comissió creada a tal efecte, en compliment d'allò preceptuat en la base sexta de la citada ordre de convocatòria.
  
Conformement a la disposició final primera i la base sèptima de l'Ordre de 23 de desembre de 1999, així com el contingut del Decret 86/1999, de 30 de juliol, modificat per Decret 234/1999, 23 de desembre del Govern Valencià, pel qual s'establix el Reglament Orgànic i Funcional de la Conselleria de Cultura, Educació i Ciència, la Direcció General de Centres Docents, per delegació del conseller de Cultura, Educació i Ciència, resol:
  
Primer
  
Aprovar la concessió de subvencions als conservatoris de música i centres autoritzats d'ensenyaments musicals de grau elemental, dependents, respectivament, de corporacions locals i d'entitats sense intenció de guany, amb els imports indicats en l'annex I.
  
Segon
  
Aprovar condicionalment la concessió de subvenció al centre autoritzat d'ensenyaments musicals de grau elemental que figura en l'annex II. L'efectivitat de dita subvenció queda condicionada, en este cas, a l'efectivitat del canvi de titularitat instat pel centre beneficiari prèviament a la resolució d'esta convocatòria i tramitat per la Direcció General de Centres Docents a través de l'expedient administratiu corresponent.
  
Tercer
  
Aprovar la concessió de subvencions als conservatoris de música i centres autoritzats d'ensenyaments musicals de grau mitjà, dependents, respectivament, de corporacions locals i d'entitats sense intenció de guany, amb els imports indicats en l'annex III.
  
Quart
  
El pagament de les ajudes es realitzarà segons allò establit per la base deu de l'Ordre de 23 de desembre de 1999.
  
Quint
  
Els beneficiaris hauran de presentar la justificació de la subvenció fins al 30 de setembre de 2000, segons allò previst en la base onze de l'Ordre de 23 de desembre de 1999.
  
En cas que no es presente la justificació en el termini indicat, el beneficiari perdrà el dret a la subvenció en compliment d'allò que disposa l'apartat 5 de la base dotze de l'Ordre de 23 de desembre de 1999.
  
Sext
  
El pagament d'estes subvencions als conservatoris de música i centres autoritzats de grau elemental i mitjà es farà a càrrec de la dotació pressupostària de la línia de subvenció 406 de la secció, servei i programa 78.37.550.88 d'Ensenyament Secundari i de Règim Especial del Pressupost de la Generalitat Valenciana per a l'exercici 2000, segons el que preveu l'article únic de l'Ordre de 3 de març de 2000, de la Conselleria de Cultura, Educació i Ciència, per la qual es publica la línia pressupostària i l'import global màxim destinat a la concessió de les ajudes convocades per l'Ordre de 23 de desembre de 1999 (DOGV 3.733, de 18 d'abril).
  
Disposició final
  
Segons allò establit en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que posa fi a la via administrativa, la persona interessada podrà interposar un recurs potestatiu de reposició o bé directament un recurs contenciós administratiu, en els terminis i davant els òrgans assenyalats a continuació:
  
El recurs potestatiu de reposició haurà de ser interposat davant el conseller de Cultura, Educació i Ciència en el termini d'un mes comptador des de l'endemà de la publicació de la present resolució en el Diari Oficial de la Generalitat Valenciana.
  
El recurs contenciós administratiu haurà de ser interposat davant el Tribunal Superior de Justícia de la Comunitat Valenciana en el termini de dos mesos, o 10 dies si s'opta per seguir el procediment per a la protecció dels drets fonamentals de la persona, comptadors els dos des de l'endemà de la publicació de la present resolució en el Diari Oficial de la Generalitat Valenciana.